**Nemčina do MŠ**

Už po tretí rok je realizovaný projekt Nemčina do materských škôl na EP Rakárenska. Deti tohto EP majú možnosť oboznamovať sa so základmi nemčiny a to prostredníctvom hier a vzdelávacích aktivít. Postavička zajka Hans Hase sprevádza deti všetkými činnosťami a učí ich nové slovíčka, či slovné spojenia. So základmi NJ sa deti oboznamujú v troch vekových skupinách od najmladšej, kedy počúvajú rozprávky, piesne a riekanky až po najstaršiu, kde sa učia rôzne hry, dramatizujú rozprávky a rozprávajú jednoduché frázy v Nemčine. V tomto školskom roku sa rozširuje projekt aj na EP J. Kollára.

Projekt Nemčina do materských škôl realizuje naša MŠ v spolupráci s firmou Volkswagen Slovakia. Uvedená firma financovala školenie učiteliek, nákup pomôcok a čiastočné náklady na odmeny pre zamestnancov venujúcich sa výučbe nemeckého jazyka.